Limpopo-leerder neem eie leweEen van die gange in die koshuis. Foto: http://www.hansies.co.za/ Kol. Ronel Otto, woordvoerder van die polisie, het aan Maroela Media gesê die meisie het haarself vermoedelik gehang. Haar liggaam is omstreeks 18:45 deur haar kamermaat in hul koshuiskamer aangetref. “Sy het nie ŉ brief gelos of enigiets nie. Sy is oorspronklik van Mokopane (Potgietersrus) en haar ouers woon steeds daar,” het Otto gesê. ŉ Geregtelike doodsondersoek is begin, maar die polisie vermoed geen vuilspel nie. Intussen het die skool ŉ boodskap op sy Facebook-blad geplaas om ouers en leerders in kennis te stel dat die skool gesluit sal wees. “As gevolg van ŉ dramatiese gebeurtenis by die skool is daar môre, Dinsdag, geen skool nie. Ons sal môre ŉ verklaring uitreik. Dis nie ŉ grap nie. Laat weet asb. alle ander leerlinge.” [sic] Die skool het die eksamenvraestel wat Dinsdag geskryf sou word, uitgestel na die eerste Dinsdag nadat die skole heropen. Eksamens sou Woensdag soos normaal voortgaan.